Jana Kocianová

Jana Kocianová (* 8. jún 1946, Šaštín-Stráže† 23. september 2018, Bratislava) bola slovenská speváčka. Získala tri Zlaté a jednu Striebornú Bratislavskú lýru. Jej manželom bol takmer 50 rokov perkusionista a bubeník Josef Škvařil.

 Zo života 
Kocianová sa narodila v roku 1946 v Šaštíne. Keďže rodičia jej umeleckú kariéru neschvaľovali, začala po maturite študovať na Farmaceutickej a Pedagogickej fakulte Univerzity Komenského v Bratislave.

V roku 1968 zvíťazila s Gershwinovou skladbou Summertime v televíznej súťaži Zlatá kamera. V rokoch 19691971 vystupovala ako sólistka v Nemecku s Orchestrom Jerryho Schejbala. V roku 1971 sa presadila s hitom Hádam kadiaľ ísť (slovenská verzia slávneho hitu Where do I Begin? od amerického speváka Andyho Williamsa). Od roku 1973 vystupovala s Karlom Gottom. 

Neskôr vytvorila vlastný koncertný program s dvojicou Lasica + Satinský a podarilo sa jej presadiť, aby táto obľúbená humoristická dvojica mohla opätovne verejne vystupovať. Program mal viac ako 200 repríz po celom Československu. 

Bola všestrannou speváčkou a úspešne zvládala viaceré hudobné žánre ako jazz, beat či folk. Pamätné sú jej nahrávky cigánskej hudby s Antonínom Gondolánom.

V roku 2017 vydala so spisovateľkou Marikou Studeničovou životopisnú knihu Jana Kocianová – Zahoď starosti.

Zomrela v septembri 2018 po boji s rakovinou. Jej posledným miestom odpočinku sa stal historický Ondrejský cintorín v Bratislave.

 Známe hity 
 „Málo miesta v srdci mám“
 „Májový vánok“
 „Zahoď starosti“
 „Ráno na šiestom peróne“ 
 „Pár nôt“
 „Každý deň“
 „Ja tu zostanem“
 „Kadiaľ ísť“

 Ocenenia 
zoznam ocenení nie je úplný
 získala 4 zlaté Bratislavské lýry (1976 a 1983 v národnej aj medzinárodnej súťaži)  a jednu striebornú Bratislavskú lýru v roku 1975
 Zlatá kamera, prvé miesto vyhrala s piesňou „Summertime“, 1968
 Strieborná Bratislavská lýra za pieseň „Májový vánok“, hudbu piesne zložil Ivan Horváth, text piesne napísal Boris Droppa, 1975
 Zlatá Bratislavská lýra za pieseň „Pár nôt“, hudbu piesne zložil Pavol Zelenay, text piesne napísal Ľuboš Zeman, 1976
 Zlatá Bratislavská lýra v Medzinárodnej súťaži za pieseň „Pár nôt“, hudbu piesne zložil Pavol Zelenay, text piesne napísal Ľuboš Zeman, 1976
 Zlatá Bratislavská lýra v Medzinárodnej súťaži za pieseň „Sklíčka dávnych stretnutí“, hudbu piesne zložil Jan Kovář, text piesne napísal Ľuboš Zeman, 1983

 Diskografia 
 1985: Pán Život - Jana Kocianová / Od piesne k piesni - Mirka Brezovská, Mona Lisa - Opus 9143 0633, SP
 1973: Jana Kocianová - Opus 9013 0221, LP  
 1974: Večná hra - Opus 91 13 0329, LP  
 1975: Každý deň - Jana Kocianová a Nový Tradicionál - Opus 9115 0395, LP   
 1977: Ej, srdénko moje - Jana Kocianová a Farkašovci - Opus 9117 0516, LP
 1980: Zrkadlá - Opus 9113 0982, LP 
 1983: Sklíčka dávnych stretnutí - Opus 9113 1415, LP 
 1988: Káli Rosita - Jana Kocianová, Ján Berky-Mrenica (hrá Ľudová hudba Jána Berkyho-Mrenicu), - Opus 9317 2077 - lp, 9917 0388 - mc, LP, MC
 1994: Každý deň - Rádio Bratislava, CD
 1994: Spiritual from The Heart - Jana Kocianová, Gabriel Jonáš - Škvrna Records, CD
 1995: Zahoď starosti - Rádio Bratislava RB 0063-4311 , MC 	 
 1996: Ja tu zostanem - Opus  91 2602-4 311-mc 91 2602-2 311-cd, MC, CD
 1999: Evanjelium - Jana Kocianová, Ján Sucháň & Close Harmony Friends - Rádio Bratislava RB 0063-4311, CD 	
 2001: Idem domov - Ľubo Virág a Jana Kocianová - Fantasy orchestra Ladislava Riga - MSP Records, CD
 2001: Oh When The Saints Go Marchin In - JK
 2006: 20 NAJ - Opus 91 2732-2, CD 
 2007: Pár nôt - Opus EAN 8584019 277025, 2CD
 2009: Na ľudovú nôtu - Ján Berky-Mrenica / Káli Rosita - Jana Kocianová, Ján Berky-Mrenica - Opus 91 0108-2, 2CD, edícia: Opus 100 - 8 
 2009: Otče náš - Ján Sucháň & Jana Kocianová  - Opus 91 2823-2, CD
 2012: Jana Kocianová / Každý deň - Opus 91 0153-2, 2CD, edícia: Opus 100 - 53

 Kompilácie 
 1974:  Bratislavská lýra '74 - Opus, LP, A4. Kraj podbeľov - Jana Kocianová, B6. Zrnko soli - Karol Duchoň a Jana Kocianová.

 Literatúra, dokumenty 
 Portét Janky Kocianovej, Relácia Portrét na Televízii TA3, 5. 5. 2013
 Studeničová, Marika: Zahoď starosti, Ikar, 2016, ISBN 978-80-551-5161-8

 Referencie 


 Externé odkazy 
 Oficiálne stránky www.jankakocianova.sk (archive.org)
 Osobnosti.sk
 Video: Jana Kocianová - Pár nôt
 Video: Jana Kocianová - V Uníne scú

Kategória:Slovenské popové speváčky
Kategória:Slovenské džezové speváčky
Kategória:Slovenské soulové speváčky
Kategória:Slovenské bluesové speváčky
Kategória:Osobnosti zo Šaštína-Stráží
Kategória:Pochovaní na Ondrejskom cintoríne
Kategória:Úmrtia na rakovinu prsníka